Уставен закон за продолжување на роковите од законот за изменување на законот за спроведување на амандманите уставот на СРМ (1973)
Сојузните закони во областите за кои до денот на прогласувањето на овој закон не се донесени републички закони согласно Уставниот закон за изменување и дополнување на Уставниот закон за спроведување на уставните амандмани од XV до XXXIX на Уставот на СРМ („Службен весник на Социјалистичка Република Македонија“ број 45/1972), ќе се применуваат како републички закони до денот на донесувањето на соодветните републички закони.

Републичките закони кои до денот на прогласувањето на овој закон не се усогласени со уставните амандмани XV од XXXIX на Уставот на СРМ ќе се усогласат до 31. III. 1974 година со уставните амандмани.

До донесување на нов републички закон, одредбите на Основниот закон за избори на работнички совети и други органи на управувањето во работните организации („Службен лист на Социјалистичка Федеративна Република Југославија“ број 15/1964, 32/1967 и 54/1967), по прашањата што не се утврдени со Законот за основите на изборниот систем во организациите на здружениот труд („Службен весник на Социјалистичка Република Македонија“ број 34/1972) ќе се применуваат како одредби на републички закон.

Овој закон влегува во сила кога ќе го прогласи Републичкиот собор на Собранието на Социјалистичка Република Македонија.